परबतसर| पारीक समाज सेवा समिति के तत्वावधान में महर्षि पराशर जयंती महोत्सव के तीन दिवसीय कार्यक्रम का आयोजन 14 से 16 अप्रैल तक होगा। सेवा समिति अध्यक्ष पवन पारीक ने बताया कि महोत्सव के तहत 14 अप्रैल को दोपहर 1 बजे 18 वर्ष से ऊपर आयु वर्ग की बालिकाओं एवं महिलाओं के लिए म्यूजिकल चेयर रेस, सभी आयु वर्ग की बालिकाओं व महिलाओं के लिए मेहंदी प्रतियोगिता, 5 से 10 वर्ष व 11 से 15 वर्ष के बालको के लिए जलेबी रेस तथा सांस्कृतिक संध्या में एकल नृत्य, युगल नृत्य, सामूहिक नृत्य व गायन का आयोजन किया जाएगा। सांस्कृतिक कार्यक्रम का पूर्वावलोकन शनिवार सुबह 11 बजे होगा। जबकि 15 अप्रैल को सुबह 10.15 बजे सामाजिक चर्चा व सम्मान समारोह एवं 16 अप्रैल को सुबह 8.30 बजे महर्षि पराशर की पूजा-अर्चना का कार्यक्रम होगा।